דיולה מדראשי-בק

הברון ממדראש דיולה מדראשי-בק (במקור עד 1906 בק, בהונגרית: Madarassy-Beck Gyula; בודפשט, 18 באוגוסט 1873)<ref></ref> – בודפשט, 19 בנובמבר 1939)<ref></ref><ref></ref> היה בנקאי יהודי-הונגרי, בעל הון גדול, בנו של נאנדור מדראשי-בק, אביו של ז'וז'ה מדראשי, אחיינו של מיקשה מדראשי-בק ובן דודו של מרצל מדראשי-בק.

== ביוגרפיה ==
דיולה בק נולד במשפחה יהודית כבנם הבכור של נאנדור מדראשי-בק (1839–1909) בנקאי, כלכלן ושל לאורה שיין (1852–1911). הוא למד בעיר הולדתו, בעיר האלה ובקיימברידג', ולאחר מכן קיבל דוקטורט במדע המדינה מאוניברסיטת בודפשט. (כיום שמה אוניברסיטת אטווש לוראנד). הוא התחיל בהתמחות במוסדות פיננסיים במערב אירופה. בשנת 1899 הצטרף לאחד הבנקים של אביו, "בנק החקלאות והקצבאות ההונגרי". משנת 1900 היה המזכיר הכללי של "בנק אשראי למשכנתאות הונגרי", ולאחר מכן משנת 1915 היה סגן הנשיא והמנכ"ל. במרץ 1918, לאחר מותו של הנשיא לשעבר של הבנק הרוזן קארוי קואן-הדרווארי, נבחר לנשיא ולמנכ"ל הבנק.<ref></ref> הוא התפטר כמנכ"ל בשנת 1925, אך נשאר הנשיא.<ref></ref> משנת 1903 נבחר לחבר מן המניין בוועדת החקיקה המטרופוליטית. בשנת 1905, כהוקרה לפעילותו הוענק לו מסדר כתר הברזל דרגה 3 על ידי מלך הונגריה פרנץ יוזף הראשון, קיסר אוסטריה. בשנת 1906, כהוקרה על פועלו בתחום הכלכלה, זכה אביו בתואר הברון ההונגרי, לו היו זכאים גם יורשיו - ובכך גם דיולה מדראשי-בק.<ref></ref>

בשנת 1910 נבחר כחבר האספה הלאומית של הונגריה עם תוכנית לאומית של פורשי המפלגת הליברלית. בין השנים 1920 לבין 1939 היה סגן נשיא "הבנק ההונגרי-איטלקי", נשיא "לשכת המסחר ההונרית" ונשיא "האיגוד הלאומי של הסיטונאים ההונגרי".

== משפחתו ==
רעייתו הראשונה הייתה הברונית עמליה לילי גוטמן מבלישצ'ה בתם של הברון וילמוש גוטמן (1847-1921) סיטונאי ובעל אחוזות ושל רוזה קראוס (1859–1932), איתה התחתן בבודפשט ב-24 באפריל 1900 והתגרש ממנה בשנת 1913.<ref></ref>

אשתו השנייה הייתה הברונית לילי הטווני (1890–1967), סופרת. הם התחתנו ב-19 ביולי 1913 בבודפשט.<ref></ref> התגרשו בשנת 1925.

ילדיו:
* ז'וז'נה מריה אידה מדראשי-בק (1901–1957). בעלה היה ארווין ואמושר (1896–?) היה בעל אחוזות ממחוז באץ'-קישקון.
* מריה טסה רולנדה מדראשי-בק (1904–1931)
* מריה גבריאלה מדראשי-בק (1916–2000). בעלה היה רוברט אוסבורן קוקס (1917–2013).

== עבודותיו ==
* תורת שטרי הכסף (בודפשט, 1894)
* ענייני אשראי מוניציפלי (1909)
* השאלה הפולנית (1918)

== פרסים והוקרה ==
* צלב הכוכב האמצעי במסדר פרנץ יוזף
* מסדר כתר הברזל דרגה 3
* סיגנום לאודיס (Signum Laudis)
* צלב הברזל הגרמני, סרט לבן דרגה 2

== לקריאה נוספת ==
* לקסיקון תחיית הונגריה. עורך גזה סנטמיקלושי בודפשט, 1930.
** Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה ההונגרית הבכירה)
* [http://holocaust.archivportal.hu/temak/madarassy-beck-marcell-baro-penzvilag-reprezentansanak-sorsa משפחת מדראשי-בק] (holocaust.archivportal.hu)
** Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. ([http://mek.oszk.hu/00300/00355/html/ABC09732/09757.htm לקסיקון ביוגרפי הונגרי]. עורכת ראשית אגנש קניירש)
* לקסיקון פוליטי הונגרי. 1929
* לקסיקון יהודי הונגרי. 1929. עורך פטר אויווארי. דיולה מדראשי-בק

==קישורים חיצוניים==

== הערות שוליים ==

קטגוריה:אנשי עסקים יהודים הונגרים
קטגוריה:ברונים יהודים-הונגרים
קטגוריה:אצולה יהודית הונגרית
קטגוריה:משפחת מדראשי-בק
קטגוריה:בוגרי אוניברסיטת אטווש לוראנד בודפשט
קטגוריה:יהודים חברי הפרלמנט ההונגרי
קטגוריה:חברי האספה הלאומית ההונגרית
קטגוריה:בודפשט: אישים
קטגוריה:יהדות בודפשט
קטגוריה:בנקאים יהודים הונגרים
קטגוריה:הונגרים שנולדו ב-1873
קטגוריה:הונגרים שנפטרו ב-1939